เรียนรู้เรื่องการใช้เวทมนตร์ ร่ายมนตร์และใช้คาถา พัฒนาวิถีของคุณ
สำหรับการใช้เวทมนตร์คาถา ศาสตร์แห่งเวทมนตร์ หรือการร่ายมนตร์แล้วนั้นไม่มีโรงเรียนไหนเป็นศูนย์กลางในการเผยแพร่ความรู้นี้ หมายความว่าแม่มดมือใหม่และคนที่ไม่ได้ดำเนินชีวิตตามหลักแม่มดนั้นมักจะไม่รู้ว่าอันไหนของจริงอันไหนของปลอมกันแน่ การเป็นแม่มดเป็นเการเดินทางส่วนบุคคลที่ต้องอาศัยการค้นคว้า ความอดทน การศึกษา และการค้นคว้าให้ลึกซึ้งยิ่งขึ้น (จริงๆ นะ สำหรับแม่มดหลายคนการเป็นแม่มดนั้น 20% คือการร่ายมนตร์ ส่วนอีก 80% คือจดโน้ต) สำนักลัทธิและศาสตร์ต่างๆ นั้นจะเหมาะสมหรือน่าสนใจหรือไม่ก็สุดแท้แต่ความสนใจของคุณ แบบแผนเวทมนตร์ที่พบได้ทั่วไปก็เช่น   วิคคาและศาสตร์เวทมนตร์ “สีเขียว” เป็นที่นิยมในสหรัฐอเมริกา  มักเกี่ยวข้องกับการร่ายมนตร์และการทำสมาธิตามหลักการศึกษาเรื่องไกอา (พื้นโลก) และตามหลักธรรมชาติ ชาววิคคาในยุคแรกคือลูกศิษย์ของ Gerald Gardner ปราชญ์แห่งเวทมนตร์ชาวอังกฤษในศตวรรษที่ 21 แนวคิดและงานของเขาโด่งดังในช่วงปีค.ศ. 1950 – 1960 ถ้าคุณสนใจเรื่องของคริสตัล การใช้สมุนไพร พิธีกรรม และน้ำมันหอมระเหย ศาสตร์นี้ก็อาจจะเหมาะกับคุณ   เพแกนใหม่และลัทธิดรูอิด หรือแม่มดที่สืบทอดกันมาสนใจเรื่องประวัติศาสตร์และขนบ โดยเฉพาะอย่างยิ่งวิถีชีวิตที่สอดคล้องกับฤดูกาลและพิธีกรรม ถ้าคุณอยากจะย้อนกลับไปในแหล่งที่เป็นศาสตร์แม่มดแบบ "ดั้งเดิม" ศาสตร์ประเภทนี้ก็อาจจะเหมาะกับคุณ ศาสตร์แม่มดท้องถิ่นและศาสตร์ที่ไม่แพร่หลายมากนัก เช่น Santeria Stregheria Fari Pharmakos และศาสตร์แม่มดตามวัฒนธรรมต่างๆ นั้นก็พบได้ทั่วไปเช่นเดียวกัน แล้วแต่ว่าคุณอยู่ที่ไหนและขนบวัฒนธรรมของคุณเป็นอย่างไร ถ้าคุณผูกพันกับสถานที่อย่างแรงกล้า ให้ค้นคว้าวิถีแม่มดในที่ที่คุณอยู่ จำไว้ว่าบางศาสนา/วิถีอาจเป็นแบบปิด วัฒนธรรมหรือศาสนาจะถือว่า “ปิด” ถ้าคุณต้องเกิดหรือเข้าเป็นสมาชิกอย่างเป็นทางการเพื่อที่จะได้ชื่อว่าเป็นส่วนหนึ่งของชุมชนหรือศรัทธา และเพื่อให้มีสิทธิ์ที่จะได้เข้าร่วมวิถีทางจิตวิญญาณในแบบของพวกเขา ตัวอย่างง่ายๆ ก็คือศาสนาฮินดูรวมทั้งศาสนาและวัฒนธรรมของชาวพื้นเมืองอเมริกันหลายรูปแบบ วิคคาแบบดั้งเดิมนั้นก็ถือเป็นวิถีปิดเช่นกันเนื่องจากว่าเป็นศาสนาลึกลับและต้องผ่านการเข้ารับเป็นสมาชิกแม่มดอย่างเป็นทางการก่อน (แต่วิคคาใหม่เป็นสาขาที่เปิดกว้างกว่าและให้พื้นที่แก่ผู้ปฏิบัติตามหลักการและวิถีแห่งวิคคาด้วยตัวเองและไม่ได้รับการเข้ารับเป็นสมาชิก) วิธีที่ดีที่สุดที่จะรู้ว่าวัฒนธรรมนั้นเป็นวัฒนธรรมปิดหรือเปล่าก็คือ การถามคนที่เป็นส่วนหนึ่งของวัฒนธรรมนั้น โดยทั่วไปการขออนุญาตก่อนเลือกยึดถือสิ่งที่ดูแปลกหรือลึกลับนั้นดีที่สุด ไม่ต่างจากหลายๆ สิ่งในชีวิตของเรา ศาสตร์แห่งเวทมนตร์ทางโลก (Secular Witchcraft) นั้นไม่เกี่ยวข้องกับศาสนา ปรัชญา ระบบความเชื่อ และอื่นๆ คนจากศาสนาไหนก็ได้ (หรือไม่มีศาสนาก็ได้) สามารถปฏิบัติตามวิถีของศาสตร์แห่งเวทมนตร์ทางโลกได้  ศาสตร์แห่งเวทมนตร์เป็นศาสตร์สำหรับทุกคน ทุกคนได้รับการอนุญาตให้ปฏิบัติตามวิถีแห่งวิคคาได้ บางคนอาจจะอยากทำหน้าที่เป็นผู้คัดกรองคนที่จะเข้ามา แต่ความเป็นจริงก็คือคนอื่นไม่มีสิทธิ์มาก้าวก่ายความเชื่อและวิถีส่วนบุคคลของคุณ ไม่ว่าเขาจะพูดอย่างไรก็ตาม มีทั้งแม่มดที่ไม่เชื่อในพระเจ้า แม่มดคริสเตียน แม่มดยิว แม่มดลูซิเฟอร์เรียน แม่มดวิคคา แม่มดอไญยนิยม และอื่นๆ คนเดียวที่จะตัดสินใจได้ว่าอะไรเหมาะกับคุณก็คือตัวคุณเอง สิ่งหนึ่งที่ผู้ปฏิบัติหน้าใหม่จะเรียนรู้ได้อย่างรวดเร็วก็คือ ผู้เชี่ยวชาญแต่ละคนมีแนวทางปฏิบัติที่ไม่เหมือนกัน ไม่มี “คัมภีร์ไบเบิล” ในศาสตร์ของเวทมนตร์ ไม่มีแนวทางหลักการหรือกฎสำหรับการเป็นแม่มดให้ยึดถือ อะไรก็แล้วแต่ที่บอกว่าเป็นหลักการของศาสตร์แห่งเวทมนตร์นั้นผิดทั้งสิ้น วิถีปฏิบัติของคุณก็คือวิถีปฏิบัติของคุณ ไม่ใช่ของคนอื่น เพราะฉะนั้นคุณต้องรับฟังคำแนะนำของ “ผู้เชี่ยวชาญ” แบบฟังหูไว้หู คุณอาจจะอ่านงานคลาสสิกได้ แต่ทั้งหมดทั้งมวลก็ควรเป็นไปเพื่อสร้างความเข้าใจในศาสตร์และวิถีปฏิบัติของตนเอง ชื่อนักเขียนและงานเขียนคลาสสิกก็เช่น (ทั้งหมดนี้ยังไม่มีแปลเป็นภาษาไทย):   Aleister Crowley Colin Wilson's The Occult: A History   Malleus Mallificarum เป็นงานเขียนโบราณเกี่ยวกับศาสตร์แห่งเวทมนตร์  Witchcraft and Demonology ของ Montague Summers ลองอ่านงานเขียนเกี่ยวกับวิคคาที่เขียนโดย Gerald Gardner Doreen Valiente และ Scott Cunningham Nigel Jackson Nigel Pennick Carlo Ginzburg Robin Artisson Gemma Gary และ Andrew Chumbley ได้เขียนงานเกี่ยวกับศาสตร์แห่งเวทมนตร์ดั้งเดิมไว้มากมาย (รู้ไว้ว่าหนังสือหลายเล่มและ/หรือนักเขียนนั้นเขียนจากมุมมองของวิคคา/เพแกนใหม่ ซึ่งก็ไม่ได้ผิดอะไร แต่ถ้าคุณมองหาข้อมูลอย่างเช่นศาสตร์แห่งเวทมนตร์ทางโลก ซึ่งก็คือศาสตร์แห่งเวทมนตร์ที่ไม่เกี่ยวข้องกับศาสนา ปรัชญา ระบบความเชื่อใด และอื่นๆ ก็เท่ากับว่าหนังสือเกี่ยวกับศาสตร์เวทมนตร์แห่งวิคคาก็จะไม่มีประโยชน์กับคุณ) นักเขียนบางคนก็ ถ้าจะให้พูดดีๆ ก็คือเป็นพวกสร้างปัญหาและเข้าใจผิด แต่จะให้พูดแบบแรงๆ เลยก็คือเป็นพวกเต็มใจที่จะโง่เขลาและตั้งใจให้ข้อมูลที่ผิดพลาด นักเขียนเหล่านี้มักจะเขียนสิ่งที่ไม่ตรงกับความเป็นจริงในทางประวัติศาสตร์ (ตั้งแต่การเข้าใจผิด/ความเห็นผิดจนถึงการโกหกหน้าตาเฉย) มุมมองที่มีอคติในหลายๆ เรื่อง และการฉวยใช้ทางวัฒนธรรมอย่างร้ายแรง นักเขียนที่คุณควรระวังได้แก่ : Silver Raven Wolf Raymond Buckland Laurie Cabot Margaret Murray Edain McCoy และ D.J. Conway ถ้าคุณตัดสินใจที่จะอ่านงานของนักเขียนเหล่านี้ ให้ตรวจสอบข้อเท็จจริงทุกอย่างไม่ว่าอะไรก็ตาม แน่นอนว่าหนังสือเหล่านี้มีประโยชน์ แต่คุณก็ต้องทำการค้นคว้าด้วยตัวเองด้วย และอย่าคิดว่าคำพูดของใครจะเป็นความจริงเสมอไป ไม่ว่าพวกเขาจะดังแค่ไหนก็ตาม นอกจากนี้ให้จำไว้ด้วยว่า แม้ว่างานเขียนของนักเขียนบางคนจะมีประโยชน์มากมายมหาศาล แต่มันก็ตายไปสักพักหนึ่งแล้ว และข้อมูลของพวกเขาก็ดูเหมือนจะล้าสมัยไปนิดนึง Scott Cunningham คือตัวอย่างที่ดีของนักเขียนประเภทนี้ หนังสือของเขามีประโยชน์และให้ข้อมูลดีมาก แต่ก็อย่าลืมอ่านงานเขียนจากแหล่งข้อมูลอื่นเพิ่มเติมเพื่อเสริมให้ความรู้สมบูรณ์ยิ่งขึ้น การเป็นแม่มดคือหนทางส่วนบุคคล คำพูดนี้ไม่ได้เกินจริงเลย วิถีแห่งการปฎิบัติไม่ได้มีแค่หนทางเดียว เพราะฉะนั้นคุณจึงต้องเรียนรู้ว่าคุณทำอะไรได้ ทำในสิ่งที่ต้องทำ เขียนเป้าหมายและเส้นทางของตัวเอง การเขียนบันทึกและบันทึกว่าสิ่งที่คุณหวังจะค้นหาและสิ่งที่คุณหวังจะค้นพบคืออะไรอาจมีประโยชน์กับคุณ คำถามแนะแนวทางอาจเป็นประโยชน์กับคุณในช่วงเริ่มต้น แต่การหาคำตอบนั้นขึ้นอยู่กับคุณ  คุณต้องการอะไรจากศาสตร์แห่งเวทมนตร์ คาถาและมนตร์ประเภทไหนที่คุณหวังจะร่าย คุณหวังจะได้เรียนรู้อะไรเกี่ยวกับการเป็นแม่มด คุณคาดหวังว่าศาสตร์แห่งเวทมนตร์จะช่วยทำให้ชีวิตคุณดีขึ้นหรือเปลี่ยนแปลงอย่างไร ระวังคอร์สสอนศาสตร์แห่งเวทมนตร์และคอร์สออนไลน์ การปฏิบัติตามวิถีแห่งเวทมนตร์นั้นไม่ใช่สิ่งที่จะเข้าใจได้ด้วยขั้นตอนง่ายๆ 25 ขั้นตอนโดยจ่ายเพียง 1,200 บาท ศาสตร์แห่งเวทมนตร์ไม่ใช่การทำตามรายการกฎที่เขียนไว้ก่อนหน้าและทำตามขั้นตอนจาก ก ไป ข ไป ค ตามลำดับ แต่เป็นหนทางส่วนบุคคลเพื่อการค้นพบที่แตกต่างกันไปในแต่ละคน ความหมายของการ "เป็นแม่มด" และการ "ปฏิบัติตามศาสตร์แห่งเวทมนตร์" นั้นจะเปลี่ยนไปเป็นคนละขั้วเมื่อคุณได้คุยกับผู้ปฏิบัติตามวิถีแห่งเวทมนตร์แต่ละคน พยายามฟังหูไว้หู ถ้าแม่มดคนอื่นๆ ไม่ได้อยากช่วยให้คุณได้เรียนรู้ หรือไม่เห็นด้วยกับวิถีบางอย่างหรืองานเขียนที่คุณพบว่ามันมีพลัง ก็ให้คุยกับแม่มดคนอื่น หากลุ่มผู้ปฏิบัติที่เห็นตรงกันกับคุณและอย่าไปสนใจคนที่ไม่เห็นด้วย ในการเริ่มร่ายมนตร์และปฏิบัติตามศาสตร์แห่งเวทมนตร์นั้น คุณควรมีเครื่องมือพื้นฐานไว้ในครอบครอง ไม่ ไม้กวาดกับหมวกปลายแหลมไม่ใช่ของจำเป็น แม่มดแต่ละคนมีเครื่องมือการในการร่ายคาถาแต่ละคาถาที่ต่างกันออกไป แต่เครื่องมือพื้นฐานนั้นมีความเป็นสากลอยู่ไม่มากก็น้อย แต่ถึงอย่างนั้นคุณก็ต้องจำไว้ว่า คุณไม่จำเป็นจะต้องมีของชิ้นใดชิ้นหนึ่งต่อไปนี้จึงจะเป็นแม่มดได้   เลือกไม้กายสิทธิ์ ไม้กายสิทธิ์มักถูกเลือกจากความผูกพันส่วนบุคคลระหว่างไม้กายสิทธิ์กับแม่มด การหาและการถ่ายทอดพลังไปสู่ไม้นั้นเป็นเรื่องทั่วไป แต่มันก็มีอะไรมากกว่านั้น ใช้เวลาเดินเล่นในป่าเยอะๆ เพื่อหาไม้สั้นๆ ที่เหมาะกับคุณ ไม้ที่คุณรู้สึกว่ามีบางอย่างผูกพันกับคุณ เมื่อเจอแล้วคุณจะรู้เอง แต่ก็อย่ารู้สึกว่าตัวเองไม่ใช่แม่มด "ที่แท้จริง" ถ้าคุณไม่ได้ใช้ไม้กายสิทธิ์หรือเครื่องมืออื่นๆ ที่แม่มดคนอื่นเขาใช้กัน วิถีของคุณก็คือวิถีของคุณคนเดียวและไม่มีใครสามารถบอกได้ว่าอะไรเหมาะกับคุณ ครกกับสากเป็นอุปกรณ์สำคัญในการร่ายเวท ใช้สำหรับผสมสมุนไพรและส่วนผสมอื่นๆ ให้กลายเป็นน้ำยาวิเศษที่มีฤทธิ์รุนแรง ครกกับสากมีตามร้านขายของใช้ในบ้านทั่วไปและในครัว สมุนไพร วิชฮาเซล จิงจูฉ่าย เสจ ลาเวนเดอร์ และสมุนไพรอื่นๆ อีกมากมายเป็นสมุนไพรที่ใช้ทั่วไปในศาสตร์แห่งเวทมนตร์ สารานุกรมสมุนไพรมหัศจรรย์ของ Scott Cunningham เป็นแนวทางที่จำเป็นสำหรับแม่มดมือใหม่ คุณจะได้เรียนรู้เกี่ยวกับพลังและประโยชน์ของสมุนไพรต่างๆ ทั่วไปและวิธีการใช้สมุนไพร มิเนอรัลสปิริตและเกลือ ใช้ในการทำความสะอาดและทำให้การร่ายคาถาของคุณปลอดภัย มิเนอรัลสปิริตและเกลือเป็นฉากกั้นคุณจากโลกวิญญาณที่พบได้ทั่วไป คุณสามารถป้องกันตัวเองได้ด้วยการถ่ายทอดพลังงานไปยังเครื่องมือของคุณด้วยมิเนอรัลสปิริตที่มาจากธรรมชาติทั้งหมดและโรยเกลือเป็นวงกลมรอบตัว ไม้กายสิทธิ์ คริสตัล และเครื่องมืออื่นๆ ที่เกี่ยวข้องกับการร่ายมนตร์ทางจิตวิญญาณที่ต้องการพลังมากๆ ต้องชำระล้างทุกซอกทุกมุมก่อนและหลังร่ายมนตร์ แม่มดที่ดีจะคอยดูแลเครื่องมือของตัวเองให้มีพลังและปราศจากพลังทางจิตวิญญาณที่ไม่ดี ใช้รูปแบบดั้งเดิมและเทคนิคตามวิถีของคุณในการเพิ่มพลังและชำระล้างเครื่องมือของคุณ  วิถีดั้งเดิมต่างๆ ก็จะมีเทคนิคการชำระล้างและถ่ายทอดพลังให้เครื่องมือที่แตกต่างกัน แต่โดยทั่วไปแม่มดหลายคนใช้พลังจากแสงจันทร์ในการถ่ายทอดพลังหรือชำระล้างไม้กายสิทธิ์ โดยให้คริสตัลรับพลังงานดวงจันทร์ด้วยการวางไว้ท่ามกลางแสงจันทร์ข้ามคืน การใช้มิเนอรัลสปิริตเช็ดไม้กายสิทธิ์ก็ถือเป็นวิธีทั่วไปในการชำระล้างและกำจัดพลังงานทางจิตวิญญาณที่ไม่ดีออกไป เวทมนตร์และวงล้อมที่ใช้ในการประกอบพิธีกรรมไม่จำเป็นต้องร่ายอยู่กลางป่ามืดตอนเที่ยงคืน และพิธีกรรมมายิคก็สามารถทำได้ในห้องนอนแสนสบายของคุณเช่นกัน เลือกสถานที่ปลอดภัยที่คุณรู้สึกสบายใจและไม่มีสิ่งรบกวน เลือกสถานที่ที่จะไม่มีอะไรมารบกวนคุณจนกว่าพิธีกรรมจะเสร็จสมบูรณ์  ทำสมาธิตามวิถีของคุณหลายๆ นาที สวดขอการคุ้มครอง ขอให้แคล้วคลาดดวงวิญญาณชั่วร้ายและพลังงานที่ไม่ดี และขอให้สิ่งดีๆ และแสงสว่างมาสู่วงล้อมแห่งพิธีกรรม ทำสมาธินึกถึงงานที่กำลังจะมาถึง จุดเทียนและเตรียมสิ่งของอื่นๆ ที่ต้องใช้ประกอบพิธีกรรม ถ้ามีคนอื่นร่วมพิธีกรรมด้วย ให้รวมกลุ่มกัน จับมือ และสวดชำระล้างด้วยกัน รวมกันเป็นหนึ่งเดียว ขนบต่างๆ ก็มีสิ่งของและวิธีสร้างวงล้อมร่ายมนตร์ที่ต่างกันออกไป ไม่สำคัญว่าคุณจะใช้เทียน ก้อนหิน เส้นชอล์ก หรือกิ่งไม้ในการสร้างวงล้อมร่ายมนตร์ แต่สิ่งที่สำคัญคือเจตนา วงล้อมเป็นฉากกั้นทางร่างกายหรือจิตวิญญาณให้คุณอยู่ในพื้นที่ปลอดภัย ที่จะทำให้คุณได้เข้าถึงเทพเจ้า อำนาจ และพลังที่คุณจำเป็นต้องใช้  ในหลายขนบวงล้อมต้องมีเทียนจุดไว้ตรงทิศทั้ง 4 ได้แก่ เหนือ ใต้ ตะวันออก และตะวันตก นอกจากนี้คุณก็ควรวางสิ่งแทนธาตุแต่ละชนิดไว้ในเส้นวงล้อมของคุณด้วย ดิน 1 กำมือ น้ำ 1 แก้ว ไฟจากเทียน และองค์ประกอบอื่นๆ ควรมีอยู่ในวงล้อมทั้งหมด ต้อนรับธาตุและเทพเจ้าที่คุณปลุกขึ้นมาและกล่าวจุดประสงค์ของพิธีกรรมออกมาดังๆ อาจจะต้องมีการสวดอ้อนวอนหรือสวดบทสวดบางอย่างออกมาและร่ายมนตร์ในตอนนี้ เว็บไซต์ภาษาอังกฤษที่รวบรวมคาถาต่างๆ ไว้มากมายอยู่ ที่นี่ ยกและปล่อยพลังที่คุณปลุกขึ้นมา จุดประสงค์ของคาถาคือการทำให้วงล้อมกลายเป็นช่องทางที่คุณใช้ติดต่อกับโลกแห่งพลังและวิญญาณที่มองไม่เห็น เมื่อคุณติดต่อกับพลังเหล่านั้น คุณก็ต้องติดต่อกับพลังอย่างปลอดภัยและเอาตัวเองออกมาจากพลังอย่างปลอดภัยด้วย ขอบคุณเทพเจ้า (ถ้ามาปรากฏ) ที่ให้เกียรติคุณด้วยการมาปรากฏอยู่ที่นี่ ขอบคุณธาตุที่ช่วยคุณและส่งเสริมคุณในการร่ายมนตร์นี้ จะปิดหรือเปิดวงล้อมก็แล้วแต่ขนบของคุณ ชาววิคคาปฏิบัติตามสิ่งที่เรียกว่ากฎแห่ง 3 : "ด้วยกฎแห่ง 3 ผู้ใดกระทำสิ่งใด สิ่งนั้นย้อนกลับมา 3 เท่า (Evermind the Rule of Three, What Ye Sends Out Comes Back to Thee.)" กฎแห่งสามกล่าวว่า ไม่ว่าคุณจะทำอะไร สิ่งนั้นจะย้อนกลับมาหาคุณ 3 เท่า เพราะฉะนั้นจงใช้ปัญญา นึกถึงการกระทำของตัวเองและนึกว่าการกระทำของเรานั้นส่งผลต่อคนอื่นอย่างไร แต่ก็จำไว้ด้วยว่าไม่ใช่แม่มดทุกคนที่เป็นชาววิคคา และแม่มดที่ไม่ใช่ชาววิคคาก็ไม่จำเป็นต้องเชื่อหรือปฏิบัติตามแนวทางของวิคคา อย่าวิจารณ์หรือระรานวิถีของคนอื่นเพียงเพราะว่ามันไม่เหมือนกับวิถีของคุณ เนื่องจากสิ่งต่างๆ มันอาจจะมากเกินไปสำหรับแม่มดหน้าใหม่ แม่มดที่เพิ่งเริ่มสำรวจโลกแห่งเวทมนตร์จึงต้องขอความช่วยเหลือ หาแม่มดที่มีประสบการณ์ที่จะช่วยสอนศิลปะด้านมืดให้คุณ แนะนำงานเขียน และแสดงการร่ายมนตร์สัก 1 หรือ 2 คาถาให้คุณดู อย่าโกหกเรื่องประสบการณ์หรือความเชี่ยวชาญของคุณในศาสตร์แห่งเวทมนตร์เด็ดขาด ถ้าคุณแยกระหว่างไม้กายสิทธิ์กับหม้อต้มสมุนไพรไม่ออก ก็อย่าพยายามแสดงตนว่าเป็นแม่มดผู้เชี่ยวชาญ คนอื่นจะเคารพคุณน้อยลงและจะมองออกด้วย คุณควรซื่อสัตย์กับความรู้ของตัวเองและเต็มใจที่จะเรียนรู้ดีกว่า เมื่อคุณเริ่มวิถีตามศาสตร์แห่งเวทมนตร์ในช่วงแรกๆ คุณควรเริ่มเขียนคัมภีร์แห่งเงาของตัวเอง แน่นอนว่ามันไม่ต้องเป็นสมุดปกหนังโบราณและมีเลือดแพะเปื้อนอยู่ แค่สมุดเขียนเรียงความทั่วไป ตกแต่งคัมภีร์แห่งเงาเหมือนที่คุณตกแต่งสมุดบันทึกด้วยภาพที่คุณคิดว่ามีพลัง สร้างแรงบันดาลใจ หรือเต็มไปด้วยภูมิปัญญาแห่งเวทมนตร์ ใช้สมุดเล่มนี้บันทึกคาถา การสังเกต และมนตร์ที่คุณได้เรียนรู้จากงานเขียนและการค้นคว้า แท่นบูชาไม่จำเป็นต้องหรูหรามากมายหรือมีรูปหัวกระโหลกฟอกขาวของผู้มีเวทมนตร์ในศตวรรษที่ 12  (แม้ว่ามันจะเจ๋งมากก็เถอะ) แท่นบูชาเป็นเพียงสถานที่ที่ไว้สำหรับการประกอบวิถีต่างๆ แท่นบูชาควรโดดเด่นด้วยสิ่งของที่แสดงถึงตัวตนและสิ่งของที่สร้างแรงบันดาลใจ  สิ่งที่จำเป็นสำหรับวิถีของคุณ ซึ่งก็อาจจะเป็นคริสตัล หิน สมุนไพร ภาพ และสิ่งของอื่นๆ จำนวนหนึ่งที่สำคัญกับคุณ ตกแต่งแท่นบูชาด้วยของสำคัญ  ถ้าคุณเป็นแม่มดเขียวหรือวิคคา คุณอาจจะวางลอเรล ดอกไม้ที่ตายแล้ว สมุนไพรแห้ง และสิ่งของจากธรรมชาติอื่นๆ ไว้บนแท่นบูชา หาก้อนหินที่คุณถูกใจ เปลือกหอยแปลกๆ หรือสิ่งที่แสดงถึงพลังและความงามอื่นๆ ถ้าคุณเป็นดรูอิดหรือเป็นแม่มดในขนบดั้งเดิมอื่นๆ ให้วางรูปครอบครัว รูปบรรพบุรุษไว้บนแท่นบูชาเยอะๆ ถ้าคุณไม่มีก็ให้ใช้ของเก่ามากๆ เช่น ภาพทหารยุคสงครามกลางเมือง หรือนาฬิกาพกเก่าๆ สิ่งของที่ย้ำเตือนคุณถึงอดีตและช่วยให้คุณเชื่อมโยงกับมัน แม่มดหลายคน (แต่ไม่ทุกคน) พบว่า การปรับตัวตามการเปลี่ยนแปลงของธรรมชาติและการเปลี่ยนผ่านจากระยะหนึ่งไปยังระยะถัดไปนั้นเป็นเรื่องที่ดี ปรับตัวให้เข้ากับแต่ละช่วงของดวงจันทร์และร่ายมนตร์ตามการเปลี่ยนแปลงของดวงจันทร์ วันอิควิน็อกซ์ และสิ่งสำคัญที่บอกถึงการเปลี่ยนแปลงของเวลาอื่นๆ หาปฏิทินโหราศาสตร์มาไว้และศึกษาการเคลื่อนย้ายของดวงดาวต่างๆ สังเกตการเปลี่ยนแปลงของฤดูกาลรวมทั้งการตอบสนองทางอารมณ์ ทางกาย และทางจิตวิญญาณของตัวเอง ขณะที่คัมภีร์แห่งเงาของคุณเติบโตและเต็มไปด้วยคาถาต่างๆ คุณก็ควรทำให้ตู้เก็บของและแท่นบูชาเติบโตด้วย หาสมุนไพรและน้ำมันหอมระเหยสำหรับใช้ในการร่ายคาถา เก็บสะสมสมุนไพรและน้ำมันที่มีพลังให้มากขึ้นอยู่เสมอ ฝึกใช้และศึกษาเกี่ยวกับคุณประโยชน์เด่นๆ เก็บรัตนชาติและคริสตัลเพื่อใช้ในการฝึกสมาธิ เพื่อหาว่าสิ่งไหนที่คุณรู้สึกผูกพันด้วยและสิ่งไหนที่คุณสามารถนำมาใช้ในวิถีของคุณได้ สมุนไพรกับหินนั้นมีขายทั่วไป แต่คุณก็ควรเรียนรู้เรื่องการเสาะหาและการเก็บสมุนไพรสดๆ มาตากแห้งด้วยตัวเอง การเชื่อมโยงวิถีของคุณให้ใกล้ชิดกับโลกมากที่สุดนั้นเป็นแนวคิดที่ยอดเยี่ยมมาก หาหนังสือเกี่ยวกับพืชท้องถิ่นที่ให้ความรู้เรื่องพฤกษชาติตามสภาพอากาศที่คุณอยู่ และออกไปข้างนอกบ่อยๆ เพื่อหาสมุนไพรมายิคที่มีประโยชน์ ออกไปเสาะหารัตนชาติหรือหินมีค่าตามใต้ลำธารต่างๆ
ศึกษาเกี่ยวกับศาสตร์เวทมนตร์ต่างๆ. ค้นคว้าประวัติศาสตร์และขนบต่างๆ ให้มากๆ. พัฒนาเป้าหมายส่วนบุคคลในวิถีของตนเอง. ระวังพวกหลอกลวง. สะสมเครื่องมือสำหรับวิถีของคุณ. ถ่ายทอดพลังไปยังเครื่องมือร่ายเวท. ชำระล้างบริเวณที่ประกอบพิธีกรรม. สร้างวงล้อมร่ายมนตร์. ร่ายมนตร์. สิ้นสุดพิธีกรรมอย่างปลอดภัย. หาแนวทาง. เขียนคัมภีร์แห่งเงา. สร้างแท่นบูชา. ดำเนินวิถีตามจังหวะฤดูกาล. เก็บสะสมสิ่งของมายิคอยู่เรื่อยๆ.
https://www.wikihow.com/Be-a-Witch https://www.wikihow.com/Be-a-Witch https://www.wikihow.com/Be-a-Witch
Learning about Witchcraft Casting and Using Spells Developing Your Practice